Nacla
Nacla vel Netza (Polonice Noteć; Theodisce Netze) est fluvius in Polonia septentrionali. Nacla in Polonia media, Cuiavia nempe, originem ducens, primo septentrionem versus fluit, deinde autem ad Bidgostiam alveus eius occidentem versus dirigitur, vallem proglacialem Thorunensem-Eberswaldensem dictam sequens. Ibi amnes Chudam (Polonice Gwda, Theodisce Küddow) et Dravam (Polonice Drawa, Theodisce Drage) recipit. Postea Nacla in Vartham, accolam Viadri fluvium influit. Longitudo Naclae 388 km est. Canalis navigabilis, saeculo duodevicesimo effossus, Naclam cum Dbra (Polonice Brda; Theodisce Brahe); Viadrum ergo cum Vistula coniungitur.